Fumiko Yonezawa

Fumiko Yonezawa (; la familia nomo prononcata [joneZAŭa] kaj en Japanio ofte antaŭ la persona, do Yonezawa Fumiko, n. la 19-an de oktobro 1938 en Suita, Japanio; m. la 17-an de januaro 2019 en Tokio, estis japana teoria fizikistino, altlerneja proserorino kaj esperantistino. Ŝi estis unu el la fondintoj de la departemento de fiziko en la fakultato de scienco kaj teknologio ĉe la privata elita universitato de Keio. Plue, ŝi estis la unua japanino kiu studis ĉe la universitato de Keele en Staffordshire, Anglio, kaj en 1996 iĝis la unua virino nomumita prezidanto de la Japana Fizika Societo. 

En la 88-a Japana Esperanto-Kongreso, oktobre 2001 en Takarazuka, gubernio Hiogo, ŝi estis gastprelegantino kaj dum ŝia prelego publike malkaŝis, ke ŝi mem profitis de la efiko de "edzperanto", nome ke ŝi ekkonis sian estontan edzon kiam ŝi studis kaj ekpraktikis Esperanton: en 1962 ŝi edziniĝis al Masaharu Yonezawa kaj vivis kun li, ĝis li mortis en 1996. En 1972, ŝia familio translokiĝis al la Nordorienta regiono de Usono kiam ŝia edzo estis asignita al oficejo en Novjorko. Fumiko Yonezawa akceptis esplorpostenojn ĉe la universitato Yeshiva kaj la urba universitato de Novjorko. Post kiam ŝia familio translokiĝis reen al Japanio en 1976, Yonezawa estis nomumita lektoro ĉe la instituto de teoria fiziko ĉe la universitato de Kioto. En 1981, ŝi estis invitita aliĝi al la tiam fondiĝinta departemento de fiziko en la fakultato de scienco kaj teknologio ĉe la privata universitato de Keio kaj fariĝis profesoro pri fiziko tie en 1983.

 Eksteraj ligiloj 
 artikolo pri ŝi el aprilo 1993 en la anglalingva scienca revuo Science

Kategorio:Teoriaj fizikistoj
Kategorio:Japanaj fizikistoj
Kategorio:Japanaj esperantistoj